# Jün-nan

|  |
| --- |
| **Jün-nan** |
|

|  |  |
| --- | --- |
|  |  |
|  |  |
| Čínsky : | **云南省** |
|  | Yúnnán |

 |
| Skratky: 滇/云 (pinyin: Tien, Jü, (Diān), (Yún)) |
|  |
| **Pôvod mena** | Meno pochádza z obdobia dynastie Song |
| **Správna jednotka** | Provincia |
| **Hlavné mesto** | Kchun-ming |
| **Úradné jazyky** | Mandarínčina  |
| **Provinčný tajomník** |  |
| **Guvernér** | Čchin Kuang-žung |
| **Rozloha** | 394 000 km² (7.) |
| **Počet obyvateľov** (2009)  - hustota obyvateľstva | 45 710 000 (12.) 109 ob./km² ([[Zoznam čínskych provincií podľa hustoty obyvateľstva|]]) |
| **HDP** (2009)  - na obyvateľa | ¥ 16,8 miliardy (24.) ¥ () |
| **HDI** ([[]]) |  () () |
| **Národnostné zloženie** (2000) | Han – 67%
Yi – 11%
Bai – 3.6%
Hani – 3.4%
Zhuang – 2.7%
Dai – 2.7%
Miao – 2.5%
Hui – 1.5%
Tibeťania – 0.3%- |
| **ISO 3166-2** | CN- |
| **Oficiálna webstránka**  |
| **Zdroj informácií pre počet obyvateľstva a HDP:**《中国统计年鉴—2005》 *China Statistical Yearbook 2005* ISBN 7503747382**Zdroj informácií pre národnostné rozloženie:**《2000年人口普查中国民族人口资料》 *Tabulation on nationalities of 2000 population census of China* ISBN 7105054255\* platné 31. decembra 2004 |

**Jün-nan** (čínsky: 云南; pinyin: Yúnnán) je hornatá provincia na juhu Čínskej ľudovej republiky. Severozápadná časť je historickou časťou Tibetu. Provincia na juhu susedí s Vietnamom a Mjanmarskom. Na severe zase s čínskou provinciou S’-čchuan, na východe s provinciou Kuej-čou a autonómnou oblasťou Kuang-si. Priemerná nadmorská výška provincie sa pohybuje od 1000 do 2 000 m n. m., oblasť je súčasťou Jünnansko-kuejčouskej vysočiny.

## Geografia

Prevažne horský terén provincie striedajú zníženiny v dolinách riek, na ktoré je naviazané miestne poľnohospodárstvo, ktoré stále zamestnáva veľkú časť miestneho obyvateľstva. Jün-nan je zo všetkých provincií druhý najväčší pestovateľ cukrovej trstiny. Aj kvôli tomuto faktu provinciu ťažko postihlo dlhotrvajúce sucho v rokoch 2010 – 2012, ktoré okrem iného zasiahlo 90 percent miestnych plantáží.

## Turizmus

Provincia je jednou z najnavštevovanejších provincií ČĽR, ako čínskymi, tak aj zahraničnými turistami.
Pretekajú ňou tri z najväčších ázijských riek - Dlhá rieka, Salwin a Mekong. V niektorých miestach sú od seba tieto tri veľtoky vzdialené iba niekoľko desiatok kilometrov, čo bol jeden z dôvodov, prečo bola oblasť v roku 2003 zapísaná na zoznam svetového prírodného dedičstva UNESCO ako:

* Chránená oblasť Troch paralelných riek (San-ťiang-ping-liou)
* Juhočínska krasová oblasť
* Li-ťiang
* Ta-li
* Tiesňava skákajúceho tigra

## Zaujímavosti

V rokoch 1926 až 1933 provincia vydala 60 druhov vlastných čínskych poštových známok.

Taktiež sa na jar roku 2013 stala Jün-nan prvou provinciou, ktorá ohlásila, že zruší pracovné tábory, ktoré v ČĽR fungujú od 50. rokov minulého storočia a slúžia ako miesta internácie obvinených kontrarevolucionárov alebo iných kritikov komunistickej vlády.

## Administratívne členenie

Provincia Jün-nan sa člení na 8 mestských a 8 autonómnych prefektúr.

### Mestské prefektúry

* Kchun-ming
* Čchü-ťing
* Jü-si
* Pao-šan
* Čao-tchung
* Li-ťiang
* Pchu-er
* Lin-cchang

### Autonómne prefektúry

Autonómne prefektúry sa členia podľa etnických skupín, ktorým patria:

* Te-chung (tajská a ťingpchoská)
* Nu-ťiang (lisuská)
* Dêqên (tibetská)
* Ta-li (pajská)
* Čchu-siung (iská)
* Chung-che (chaniská a iská)
* Wen-šan (čuangská a miaoská)
* Si-šuang-pan-na (tajská)

## Galéria

* Zasnežené vrchy v oblasti na severozápade Jün-nanu.

## Referencie

## Iné projekty

Commons* Commons ponúka multimediálne súbory na tému **Jün-nan**

## Externé odkazy

* Oficiálny web (po čínsky)